Johnny Hayes

John Joseph «Johnny» Hayes (1886–1965) var en amerikansk friidrettsutøver. Han vant maratonløpet i OL 1908 i London.

Hayes' foreldre stammet fra Tipperary i Irland. Friidrettskarrieren skjøt fart i 1906, da han ble nummer fem i Boston Marathon. Året deretter kom han på tredjeplass, og vant Yonkers-Marathon. I 1908 kom han på andreplass i Boston, og kvalifiserte seg dermed til OL i London.

I OL-maratonløpet, som for første gang målte 42 195 m, gikk inn i historiebøkene. Italieneren Dorando Pietri passerte målstreken som førstemann. Pietri var imidlertid fullstendig segneferdig, og falt om flere ganger inne på stadion. Hver gang ble han hjulpet opp på beina igjen, og med funksjonærenes hjelp greide han omsider å passere mållinjen.

Hayes kom i mål som andremann, men etter protester fra den amerikanske lagledelsen, ble Pietri diskvalifisert fordi han hadde mottatt hjelp underveis, og Hayes ble utropt til vinner. Pietri ble imidlertid regnet som løpets moralske vinner, og mottok blant annet en forgylt pokal av Dronning Aleksandra.

Publikumsinteressen var så stor at det i november 1908 ble arrangert en duell mellom Pietri og Hayes i Madison Square Garden. Pietri vant med omkring 70 meter. I et nytt løp i mars 1909 vant Pietri igjen.

Hayes war trener for det amerikanske laget under OL 1912, og arbeidet senere som idrettslærer.

 OL-medaljer 
 1908  London - 16px|Gull Gull i friidrett, maraton  USA

 Referanser 

 Eksterne lenker 

  Artikkel om OL-maratonløpet 1908 på marathoninfo.free.fr

Kategori:Langdistanseløpere fra USA
Kategori:Olympiske mestere for USA
Kategori:Medaljevinnere under Sommer-OL 1908
Kategori:Deltakere for USA under Sommer-OL 1908
Kategori:Friidrettsutøvere under Sommer-OL 1908
Kategori:Personer fra New York City
Kategori:Verdensrekordsettere i friidrett